کوئٹہ : کسٹم کوئٹہ نا فیلڈ انفورسمنٹ یونٹ نوشکی نا اسمگلنگ نا برخلاف سرسہبی کارروائی برجا، کارروائی ٹی 30 کروڑ روپئی آن زیات مالیت نا درملکی گڑا دوئی کرسا دہ ویلر گاڈی ءِ ہم تینا کوزہ ٹی ہلنگا۔ ترجمان پاکستان کسٹمز بلوچستان ڈاکٹر عطابڑیچ نا رداٹ چارشنبے نادے آ جاری کرو ک پریس ریلیز اٹی پاننگانے کہ دا کارروائی اوغان بارڈر نا خڑک واقع حساس چیک پوسٹ آ کسٹمز کمامدار شاندار کارکڑد نا درشانی ءِ کرسا 11000 پارسل بورہ ہرافتا مالیت 13 کروڑ روپئی جوڑ مریک ہندا وڑدونیم کروڑ مالیت نا 3537 پارسل یوریاکھد، و دہ نان کسٹم پیڈگاڈی۔ ٹیرٹوب، 2570 دانہ چندی وڑنا ٹیر، نہادی دیار نا پاٹ، پچ، سگریٹ، ڈیزل و زالبول آتا درملکی سینڈل آتا ہزار آ جوڑہ دوئی کرے۔ کارروائی کلیکٹر انفورسمنٹ کوئٹہ عرفان اللہ خان پارت آ ایڈیشنل کلیکٹر عمر شفیق و اسسٹنٹ کلیکٹر حسیب احمد نا چاروکی ٹی انسپکٹر آصف رفیق سندھو۔ انسپکٹر نزیر کرد، انسپکٹر ایاز خان وکلاس فور استاف سرتسر پے درپے اسمگلنگ نا برخلاف کارروائیک اسمگلرآتا مخ انا ملی ءِ پرغانو و اسمگلنگ نا کچ اٹی جوان کمتی مون آ بننگ ءِ۔
(اے پی پی)
(اے پی پی)
